CELEX: 62020CA0379
Language: el
Date: 2021-09-02 00:00:00
Title: Υπόθεση C-379/20: Απόφαση του Δικαστηρίου (πρώτο τμήμα) της 2ας Σεπτεμβρίου 2021 [αίτηση του Østre Landsret (Δανία) για την έκδοση προδικαστικής αποφάσεως] — Β κατά Udlændingenævnet (Προδικαστική παραπομπή – Συμφωνία Συνδέσεως ΕΟΚ-Τουρκίας – Απόφαση 1/80 – Άρθρο 13 – Ρήτρα standstill – Νέος περιορισμός – Οικογενειακή επανένωση ανηλίκων τέκνων Τούρκων εργαζομένων – Προϋπόθεση περί ηλικίας – Απαίτηση περί συνδρομής ειδικών λόγων για την οικογενειακή επανένωση – Επιτακτικός λόγος γενικού συμφέροντος – Επιτυχής ένταξη – Αναλογικότητα)

15.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/22
            
         
      Απόφαση του Δικαστηρίου (πρώτο τμήμα) της 2ας Σεπτεμβρίου 2021 [αίτηση του Østre Landsret (Δανία) για την έκδοση προδικαστικής αποφάσεως] — Β κατά Udlændingenævnet
      (Υπόθεση C-379/20) (1)
      
      (Προδικαστική παραπομπή - Συμφωνία Συνδέσεως ΕΟΚ-Τουρκίας - Απόφαση 1/80 - Άρθρο 13 - Ρήτρα standstill - Νέος περιορισμός - Οικογενειακή επανένωση ανηλίκων τέκνων Τούρκων εργαζομένων - Προϋπόθεση περί ηλικίας - Απαίτηση περί συνδρομής ειδικών λόγων για την οικογενειακή επανένωση - Επιτακτικός λόγος γενικού συμφέροντος - Επιτυχής ένταξη - Αναλογικότητα)
      (2021/C 462/23)
      Γλώσσα διαδικασίας: η δανική
      
         Αιτούν δικαστήριο
      
      Østre Landsret
      
         Διάδικοι στην υπόθεση της κύριας δίκης
      
      Β
      
         κατά
      
      Udlændingenævnet
      
         Διατακτικό
      
      Το άρθρο 13 της αποφάσεως 1/80 του Συμβουλίου Συνδέσεως, της 19ης Σεπτεμβρίου 1980, σχετικά με την ανάπτυξη της συνδέσεως μεταξύ της Ευρωπαϊκής Οικονομικής Κοινότητας και της Τουρκίας, έχει την έννοια ότι εθνικό μέτρο με το οποίο μειώνεται από τα 18 στα 15 έτη το όριο ηλικίας προκειμένου να δύναται το τέκνο Τούρκου πολίτη ο οποίος διαμένει νομίμως στο έδαφος του κράτους μέλους υποδοχής να υποβάλει αίτηση οικογενειακής επανενώσεως συνιστά «νέο περιορισμό» κατά τη διάταξη αυτή. Ο περιορισμός αυτός είναι, ωστόσο, δυνατόν να δικαιολογηθεί βάσει του σκοπού της διασφαλίσεως της επιτυχούς εντάξεως των ενδιαφερομένων πολιτών τρίτων χωρών, εφόσον ο τρόπος εφαρμογής του δεν υπερβαίνει το αναγκαίο για την επίτευξη του επιδιωκόμενου σκοπού μέτρο.
      
         (1)  ΕΕ C 348 της 19.10.2020